Diari Oficial de la Generalitat Valenciana


Sumari del DOGV 7860, del 29-08-2016 (2016/6563)

Aprovació definitiva del procediment de modificació de la reparcel·lació voluntària de la fase II del parc logístic de Riba-roja de Túria (València).
-----------------------------------------------------------------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6563


Data del document
:   25-07-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Riba-roja de Túria
    * pla d'urbanisme

Aprovació definitiva del procediment de modificació de la reparcel·lació voluntària de la fase II del parc logístic de Riba-roja de Túria (València). [2016/6563]  
De conformitat amb els articles 94, 44.3, 81, 92.1 i 117.1 de la Llei 5/2014, de 25 de juliol, de la Generalitat, D'ordenació del territori, urbanisme i paisatge, la Conselleria d'Habitatge, Obres Públiques i Vertebració del Territori, la Generalitat ha promogut, a través de l'Entitat d'Infraestructures de la Generalitat, la modificació del projecte de reparcel·lació voluntària de la II fase del parc logístic de Riba-roja de Túria (València), que es va sotmetre a informació pública per resolució de la Direcció General d'Obres Públiques, Transport i Mobilitat de data 18 d'abril (DOCV 7792, 27.5.2016).  
El director general d'Obres Públiques, Transport i Mobilitat ha acordat, en resolució de 25 de juliol de 2016, aprovar definitivament el projecte de modificació de la reparcel·lació voluntària de la fase II del parc logístic de Riba-roja de Túria, i que aquest acord aprovatori es notifique als interessats i, una vegada ferma en la via administrativa, s'inscriga en el Registre de la Propietat de Benaguasil, prèvia formalització de la certificació administrativa, que expresse el seu contingut, de conformitat amb el que preceptuen els articles 2.2 i 6 del Reial Decret 1093/1997, de 4 de juliol.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant del mateix òrgan que l'ha dictada, en el termini d'un mes, comptat des de l'endemà de la publicació, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Se significa que el present anunci es publica igualment als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció que en fa la Llei 4/1999, de 13 de gener, per a les persones interessades que figuren com a desconegudes o amb domicili ignorat.  
  
València, 25 de juliol de 2016.- El director general d'Obres Públiques, Transport i Mobilitat: Carlos Domingo Soler.